31.

AICINA KOMISIJU: — saistībā ar ES zāļu stratēģiju iekļaut visaptverošu, no viena gala līdz otram optimizētu, uz pierādījumiem balstītu, holistisku un nākotnes prasībām atbilstošu priekšlikumu regulatīvo satvaru, lai uzlabotu zāļu, jo īpaši pretmikrobu līdzekļu, personalizētu, jaunieviesto terapijas zāļu, (ļoti) mazām pacientu grupām paredzētu terapiju un pāprofilētu zāļu, pieejamību cenas ziņā, pieejamību un piekļūstamību, vienlaikus pilnībā respektējot dalībvalstu kompetenci; — attīstīt konkrētas ES apvienotās pētniecības spējas, kas veicinātu arī sadarbību ar valstu/akadēmiskajām pētniecības iestādēm un piedāvātu atbalstu tam, ka pētniecības atklājumus lieto izmantošanai klīniskajā praksē paredzētu pretmikrobu līdzekļu izstrādē, vienlaikus arī stiprinot Savienības mēroga klīnisko pētījumu tīklu un datu kopīgošanas platformu izmantošanu un attiecīgā gadījumā mācīšanos no, piemēram, Novatorisku zāļu ierosmes projekta ENABLE (35); — analizēt, kas ir nepieciešams, lai nodrošinātu šodienas un rītdienas zāļu un terapijas līdzekļu pieejamību un attīstību ES, un novērtēt potenciālās izmaksas un ieguvumus, kā arī ietekmi uz tirgu, ja organizētu ražošanas iekārtas ES līmenī papildus esošajiem finanšu mehānismiem, tostarp publiski finansētas un bezpeļņas ražošanas iekārtas, paturot prātā to iespējamo kropļojošo ietekmi uz tirgu un labi zināmos ierobežojumus, lai nodrošinātu pretmikrobu līdzekļu pieejamību gadījumā, ja nav komerciālas ieinteresētības, vai ārkārtas situācijās, un izvērtēt citu iespējamu ES zāļu stratēģijas darbā noteiktu iniciatīvu izmaksas un ieguvumus papildus mehānismiem, ar ko atbalsta inovāciju, kas rada novatoriskas ražošanas metodes, kā rezultātā notiek cenas ziņā pieejamu zāļu ilgtspējīga ražošana; — turpināt prioritāti piešķirt Medicīnisko ierīču regulas un In vitro diagnostikas medicīnisko ierīču regulas īstenošanai, tostarp, sniedzot mērķtiecīgu atbalstu dalībvalstīm, lai nodrošinātu netraucētu īstenošanu un tādējādi veicinātu medicīnisko ierīču un in vitro diagnostikas medicīnisko ierīču piekļūstamību un pieejamību ES pacientu labā; — pievērsties aspektiem, kas ietekmē Eiropas farmācijas rūpniecības konkurētspēju, lai mazinātu bažas par piegādes drošību un lai veicinātu atvērtu stratēģisko autonomiju ES, jo īpaši pēcpatentaizsardzības aktīvo farmaceitisko vielu un pēcpatentaizsardzības zāļu ražošanai; — sadarbībā ar dalībvalstīm un ņemot vērā arī STAMP pārprofilēšanas satvara, centrālā pārprofilēšanas koordinatora ES līmenī, izmēģinājuma projekta rezultātus, apsvērt iespēju atbalstīt sadarbību un koordināciju starp dažādām ieinteresētajām personām un palīdzēt izstrādāt zinātniskus argumentus, kas vajadzīgi, lai iegūtu regulatīvu apstiprinājumu pārprofilētām finansiāli nepievilcīgām zālēm; — jo īpaši apsvērt pārprofilēšanas potenciālu attiecībā uz neapmierinātām medicīniskām vajadzībām saistībā ar izsludināto Eiropas veselības datu telpu, pilnībā izmantojot priekšrocības, ko dod uzticams mākslīgais intelekts un lielie dati, arī ar mērķi atbalstīt veiksmīgu kandidātu atlasi; — apsvērt iespēju radīšanu esošo zāļu pārprofilēšanai un atbalstīt to, veicinot datu vākšanu par zāļu lietošanu neatbilstīgi zāļu lietošanas instrukcijai retu vēža paveidu, tostarp bērnu vēža, gadījumos saistībā ar Vēža zināšanu centru (36).